**«ΚΑΘΑΡΙΣΜΟΣ» ΦΟΡΗΤΩΝ ΕΙΚΟΝΩΝ: Η ΕΠΙΔΡΑΣΗ ΤΩΝ ΟΞΕΙΔΩΜΕΝΩΝ ΕΠΙΚΑΛΥΠΤΙΚΩΝ ΥΛΙΚΩΝ ΣΤΙΣ ΑΝΑΛΥΣΕΙΣ XRF**

**Γ. Π. Μαστροθεόδωρος1,2,3**

1 Τμήμα Συντήρησης Αρχαιοτήτων και Έργων Τέχνης, Σχολή Εφαρμοσμένων Τεχνών και Πολιτισμού, Πανεπιστήμιο Δυτικής Αττικής, Αιγάλεω

2 Ινστιτούτο Νανοεπιστήμης και Νανοτεχνολογίας, Εθνικό Κέντρο Έρευνας Φυσικών Επιστημών «Δημόκριτος», Αγία Παρασκευή

3 Σχολή Χημικών Μηχανικών, Εθνικό Μετσόβιο Πολυτεχνείο, Ζωγράφου

 *\** *mastroteog@yahoo.gr* *&* *gmastrotheod@uniwa.gr*

**ΠΕΡΙΛΗΨΗ**

Φορητές εικόνες, δηλαδή θρησκευτικά ζωγραφικά έργα επί ξύλινων υποβάθρων, κατασκευάζονται αδιάλειπτα στον ελλαδικό χώρο από τους πρώτους χριστιανικούς αιώνες μέχρι και σήμερα. Ως επί το πλείστον, τα εν λόγω έργα φέρουν στην επιφάνειά τους ένα ή περισσότερα στρώματα επικαλυπτικών υλικών («βερνίκια») τα οποία τοποθετούνται για αισθητικούς λόγους [1], αλλά και για την προστασία της υποκείμενης ζωγραφικής επιφάνειας από εξωγενείς παράγοντες φθοράς. Εντούτοις, με το πέρασμα του χρόνου τα επικαλυπτικά στρώματα υπόκεινται σταδιακά σε χρωματικές και άλλες αλλοιώσεις, με αποτέλεσμα συχνά να απαιτείται η απομάκρυνσή τους, διαδικασία που στο πλαίσιο των εργασιών συντήρησης αποκαλείται «καθαρισμός» [2]. Στην παρούσα εργασία διερευνάται το κατά πόσο τα στρώματα παλαιών/αυθεντικών βερνικιών επηρεάζουν τα αποτελέσματα της εξέτασης φορητών εικόνων με φασματοσκοπία φθορισμού ακτίνων Χ (XRF), τεχνική που χρησιμοποιείται ευρύτατα για τον προσδιορισμό χρωστικών και λοιπών υλικών ζωγραφικής [3, 4]. Για το σκοπό αυτό εξετάζονται επιλεγμένες μεταβυζαντινές εικόνες πριν και μετά τη διεξαγωγή επεμβάσεων καθαρισμού και συγκρίνονται τα συλλεχθέντα φάσματα XRF. Τα αποτελέσματα καταδεικνύουν ότι σε ορισμένες περιπτώσεις είναι δυνατό τα αλλοιωμένα επικαλυπτικά υλικά να επηρεάσουν σημαντικά τα λαμβανόμενα φάσματα XRF και να οδηγήσουν σε λανθασμένα συμπεράσματα.

**ΛΕΞΕΙΣ ΚΛΕΙΔΙΑ:** βερνίκι, λινέλαιο, FTIR, φασματοσκοπία φθορισμού ακτίνων Χ

**ΑΝΑΦΟΡΕΣ**

[1] de la Rie, R., (1987), *St. Cons.* 32 (1): 1-13.

[2] E. Signorini, (2013), *Smisthon. Contr. Mus. Cons.* 3:, 18-22.

[3] G. P. Mastroteodoros et al., (2018), *Archaeom.* 60 (2): 269-289.

[4] G. P. Mastroheodoros et al., (2020), *Archaeom.* 62 (4): 774-795.